CELEX: 62011CN0323
Language: mt
Date: 2011-06-22 00:00:00
Title: Kawża C-323/11: Rikors ippreżentat fit- 22 ta’ Ġunju 2011 — Il-Kummissjoni Ewropea vs Ir-Renju tad-Danimarka

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/3
            
         Rikors ippreżentat fit-22 ta’ Ġunju 2011 — Il-Kummissjoni Ewropea vs Ir-Renju tad-Danimarka
   (Kawża C-323/11)
   2011/C 282/05
   Lingwa tal-kawża: id-Daniż
   
      Partijiet
   
   
      Rikorrenti: Il-Kummissjoni Ewropea (rappreżentanti: I. Hadjiyiannis u U. Nielsen, aġenti)
   
      Konvenut: Ir-Renju tad-Danimarka
   
      Talbiet
   
   
               —
            
            
               tikkonstata li, il-fatt li ma ppubblikax il-pjanijiet definiti ta’ ġestjoni tad-distrett idrografiku mhux aktar tard mit-22 ta’ Dicembru 2009 u ma bagħtx kopja tagħhom lill-Kummissjoni mhux aktar tard mit-22 ta’ Marzu 2010 (1), u f’kull każ li jinforma lill-Kumissjoni bihom, ir-Renju tad-Danimarka naqas milli jwettaq l-obbligi tiegħu skont id-Direttiva 2000/60/KE tal-Parlament Ewropew u tal-Kunsill tat-23 ta’ Ottubru 2000 li tistabilixxi qafas għal azzjoni Komunitarja fil-qasam tal-politika tal-ilma, u
            
         
               —
            
            
               tikkundanna lir-Renju tad-Danimarka għall-ispejjeż.
            
         
      Motivi u argumenti prinċipali
   
   L-Artikolu 13(1), (2), u (6) tad-Direttiva jipprovdu li l-Istati Membri għandhom jadottaw id-dispożizzjonijiet leġiżlattivi, regolamentari u amministrattivi neċessarji sabiex jikkonformaw ruħhom mad-Direttiva mhux aktar tard mit-22 ta’ Dicembru 2009 u għandhom jibgħatu kopja tagħhom lill-Kummissjoni mhux aktar tard mit-22 ta’ Marzu 2010.
   Peress li ma għandhiex informazzjoni oħra li tippermettilha tikkonstata li l-miżuri neċessarji ittieħdu, il-Kummissjoni jkollha tiddeduċi li d-Danimarka għadha ma adottatx id-dispożizzjonijiet tagħha u b’hekk naqset milli twettaq l-obbligi tagħha skont id-Direttiva.
   
      (1)  ĠU Edizzjoni Speċjali bil-Malti, Kapitolu 15, Vol. 5, p. 275.